Hvis du kjøper en TV og vet at du kommer til å se mye sport, er det noen viktige ting du burde tenke på. For det første er det mange forskjellige aspekter ved bildeytelse å huske på, inkludert detaljgjengivelse, fargegjengivelse og kantdefinisjon. Selvfølgelig er dette generelle kjennetegn på en god TV, men en flott TV til sport trenger noen ekstra funksjoner.
Vi venter oss langsomme kamerapanoreringer som følger raskere bevegelser, plutselige retningsendringer, bevegelse i motsatt retning av kamerabevegelser, og store områder med ensartet farge med mindre elementer av forskjellige farger som hele tiden er i bevegelse. Du skjønner poenget. Hvordan en TV håndterer bevegelse er ekstremt viktig.
Hvor effektiv en TV er til å håndtere bevegelse avhenger av hvor godt den implementerer forskjellige oppdateringsfrekvenser. Du trenger ikke henge deg opp i det tekniske her, men det er verdt å vurdere at sendinger nesten alltid er på 50Hz (eller 50fps).
Dette betyr at 50 bilder per sekund overføres, noe som gjør at stillbilder ser ut til å bevege seg. Derfor vil en TVs evne til å håndtere denne overføringshastigheten avgjøre hvor smidig og overbevisende bevegelsene på skjermen vil virke.
Husk at det ikke er noen TV der ute med en oppdateringsfrekvens på mindre enn 50 Hz. Så i teorien burde en TV være veldig lik en annen når det gjelder å hente de 50 bildene per sekund fra sendingen og levere dem med en hastighet på 50 per sekund på skjermen.